খেতে ভালোবাসি, অনেকক্ষণ ধরে ঘুমোই, কখনও মেডিটেশন করি। কিন্তু ঘুম-খাওয়া নিয়ে আমি কখনই খুব বেশি ভাবিনি। এখনও তাতে কোনও বদল আসেনি। একটু সচেতন হয়েছি খালি। আমার আশেপাশের লোকজন নিজেদের খাওয়া এবং লাইফস্টাইল নিয়ে বেশ জানকারি রাখে। ইদানীং দেখছি অনেকে ফাস্টফুড, চিনি, প্যাকেটজাত খাবার এড়িয়ে চলছেন। বরং ভেষজ খাবার, মধুর মতো প্রাকৃতিক মিষ্টিজাত খাবারের দিকে ঝুঁকছেন। আমি কখনও ভোরবেলা ঘুম থেকে উঠতাম না। কিন্তু উদ্যোক্তা বনে যাওয়ার পর সেই অভ্যেসেও পরিবর্তন আনতে হয়েছে। উঠতে হয় ভোরে। নিয়ম করে অন্তত আট ঘণ্টা যাতে ঘুম হয় তার জন্য রাত নটায় শুয়ে পড়ি। মেডিটেশনে নিয়মিত নই, কিন্তু চেষ্টা করছি নিয়মিত যাতে হয়। ঠিকঠাক খাবার, ঘুম এবং মেডিটেশন শরীর ঠিক এবং কাজ করার উপযুক্ত রাখে।